als_Latn dik_Latn sag_Latn
Rekord mbajtësi botëror nga Etiopia, “mbreti i të qeshurit” dëshiron të ndërtojë universitetin e lumturisë
- E martë, 17 Mars 2015 2015-03-17 3:07:24.MD 15:7
Addis Abeba, 17 mars 2015 (MIA) - Belaheu Girma hyri në Librin e Guinesit të rekordeve për qeshje më të gjatë, e cila ka zgjatur vazhdimisht për tre orë e gjashtë minuta.
Çdo të shtune etiopiani Belahew Girma, njeriu i cili mban rekordin botëror në të qeshur, shkon në Akademinë e parë afrikane për të qeshur për t'i mësuar studentët e vet se si me buzëqeshje të largojnë brengat e tyre, shkruan AA.
"E qeshura lidhë gjithkënd, të pasurit dhe të varfrit, liderët dhe lypësit, të moshuarit dhe fëmijët", ka thënë Girma për AA. Girma, 49 vjeç në vitin 2008 hyri në Librin Guinness të rekordeve për qeshje më të gjatë, e cila ka zgjatur vazhdimisht për tre orë e gjashtë minuta.
Belaheu Girma themeloi Akademinë e parë për të qeshur e cila ofron dy lloje të trajnimit. I pari është sesioni që zgjatë tetë orë, ndërsa sesioni i dytë zgjat 36 orë dhe është projektuar për psikologët, infermierët, mjekët dhe amviset.
"Pasi që nuk mund të arrij deri te çdo person, ata që unë i trajnoj më ndihmojnë në trajnimin e mëtejshëm të të tjerëve", ka thënë Girma.
I njohur si "Mbreti i të qeshurit" ai thotë se secili mund ti bashkëngjitet akademisë së tij me një çmim prej 22 dollarësh, me përjashtim të grave shtatzëna të cilat orët e të qeshurit i kanë pa pagesë.
"Nga nënat e ardhshme nuk kërkojmë të paguajnë sepse besojmë se fetusin që e mbajnë në bark është ardhmëria jonë. Kur një grua shtatzënë qesh embrioni kërcen në barkun e saj. Kjo është mirë për shëndetin e saj, por edhe për shëndetin e fëmijës së ardhshëm", ka thënë Girma.
Që kur theu rekordin Girma përpiqet për të vënë buzëqeshjet në fytyrat e bashkatdhetarëve të vet. "Vizitojmë shkolla të ndryshme, spitale dhe qendra për kujdesin e të moshuarve ku i bëjmë për të qeshur fëmijët, të moshuarit dhe personat e hospitalizuar në mesin e të cilëve janë të sëmurë mendor", tregon mbajtësi i rekordit botëror.
Babai i gjashtë fëmijëve thotë se në buzëqeshjen gjeti ngushëllim pas vdekjes së bashkëshortes së vet e cila vuante nga HIV.
"Kam humbur gruan time e cila vdiq nga HIV/AIDS. Atëherë u bëra i izoluar dhe i vetmuar. Më interesonin vetëm librat për psikologji dhe Bibla. Më në fund kam gjetur librin që fliste për atë se si të mposhtet brenga para se të sundojë. Pastaj kam filluar të mësoj se si të jem i lumtur dhe të qesh para pasqyrës me arsye apo pa të. Shpejtë pas kësaj kam arritur të thyej rekordin botëror", tregon Girma përvojën e vet të jetës.
Mbreti i të qeshurit planifikon të ndërtojë universitetin e lumturisë dhe fshatin për të qeshur për të përhapur gëzimin në mesin e bashkatdhetarëve të vet.
"Planifikojmë të ndërtojmë muzeun, universitetin e lumturisë dhe fshatin për të qeshur. Do të jem relik të cilën vizitorët do ta mund të shohin në muze. Universiteti i lumturisë dhe fshati për të qeshur do të jenë qendrat për hulumtim. Kjo në fakt do të jetë dhuratë e Etiopisë për mbarë botën. Gjithkush që do të jetoj në fshatin e të qeshurit do të ndëshkohet nëse nuk qesh. Banorët do të jenë ata që më herët e kanë kaluar trajnimin. Shpresoj se fshati do të jetë vend i mirë për të gjithë ata që merren me hulumtim", ka thënë Girma, duke theksuar se kjo do të ndihmojë në rritjen e të ardhurave në vend që mund të përdoren për të ndihmuar fëmijët në rrugë dhe jetimëve t'ju mundësohet arsimimi. nh/15:01
###
Të gjitha të drejtaj janë të mbrojtura.Ky material nuk mund të deponohet, botohet, transmetohet, korjohet dhe sërish të distribuohet në çfarëdolloj forme, pa leje me shkrim nga Ajencia Informative e Maqedonisë.
Mozaik
Tiker
- 16:10 | Bullgaria, Turqia dhe Greqia nënshkruan marrëveshje kundër imigramit ilegal
Bullgaria, Greqia dhe Turqia sot në Sofje nënshkruan marrëveshje për formimin e qendrës për këmbim t...
- 15:49 | Filluan manovrat ushtarake në vendet nordike
Rreth 100 aeroplanë luftarakë dhe 4.000 ushtarë nga SHBA-ja dhe tetë vende evropiane kanë nisur stër...
- 15:25 | Anketë: Partia qeverisëse turke e humb shumicën në Parlament
Partia qeverisëse turke e Drejtësisë dhe Zhvillimit (AKP) në zgjedhjet më 7 qershor do ta humbë shum...
- 15:14 | Mogerini: Nuk mjafton zgjidhje ushtarake kundër Shtetit Islamik
Organizata Shteti islamik mund të mposhtet vetëm nëse ballafaqohemi me shkaqet e thella për sistemim...
- 14:06 | Një ushtar tunizian vret disa kolegë në bazë
Autoritetet e Tunizisë kanë bërë të ditur se një ushtar ka hapur zjarr kundër kolegëve të tij në një...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tha_Thai als_Latn ltg_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn